### Beslutning

Godkendt.

Afbud: Birger Kjeldsen

### Sagsfremstilling

## **Resume og sagens baggrund**

Økonomistaben forelægger budgetopfølgning pr. 31. maj 2024. Forudsætningerne
for opfølgningen bygger på de indmeldinger som partnerskabsholderne har givet
til deres forventet regnskab 2024.

Det samlede resultat for udvalgets område viser et forventet merforbrug på
1,4 mio. kr. (ved seneste opfølgning var der forventet et mindreforbrug på 3,0 mio.kr.) i forhold til det korrigerede budget.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes Økonomitjek.

Nedenstående tabel viser de forventede afvigelser i forhold til det
korrigerede budget, herunder hvilken påvirkning denne har på servicerammen.

Tabel 1: Forventet afvigelse til det korrigerede budget på drift og servicerammen.

|  |  |  |  |  |  |
| --- | --- | --- | --- | --- | --- |
| Hele 1.000 kr. | Oprindelig budget 2024 | Korrigeret budget 2024 | Forventet regnskab 2024 | Afvigelse korrigeret budget og forventet regnskab 2024 | Afvigelsens konsekvens på service-rammen |
| Plan, Byg og Miljø | 67.777 | 67.952 | 73.252 | -5.300 | -5.475 |
| Vej,Ejendom og Affald, skattefinan. | 118.640 | 113.372 | 119.377 | -6.005 | -754 |
| Vej,Ejendom og Affald, brugerfinan. | 2.632 | 2.620 | -7.315 | 9.935 | 838 |
| *Drift i alt* | *189.049* | *183.944* | *185.314* | *-1.370* | *-5.391* |

Ovenstående tabel viser, at der på udvalgets område forventes et merforbrug
på driften på -1,4 mio. kr. i forhold til det korrigerede budget. Afvigelsen på
servicerammen udgør et forventet merforbrug på -5,4 mio. kr.

Væsentligste afvigelser på Teknik og miljøudvalget område der forklarer merforbruget på -1,4 mio. kr.

*Plan, Byg og Miljø:*Merforbruget skyldes, at man på færgeområdet forventer et merforbrug på -5,3
mio. kr.

Området er ramt af ekstraudgifter grundet sygdom og
rekrutteringsudfordringer, samt især ekstra omkostninger til vedligeholdelse,
bl.a. som følge af tidligere nedbrud. Mere og mere vedligeholdelse er reelt
reparationer og fornyelse af dele og omkostningerne derved stiger. Samtidig er
der færre indtægter end forudsat. Området følges tæt og der arbejdes med
effektiviseringer i forhold til driftsplanlægning og rutinemæssig
vedligeholdelse.

*Vej, Ejendom og Affald, skattefinansierede områder:*Ejendomsområdet forventer et merforbrug på -4,0 mio. kr. Det overførte
merforbrug fra 2023 var 2,7 mio.kr. Området er udfordret af stigende
energipriser.

Der er i forbindelse med LED-projektet indarbejdet en højere besparelse end
realiseret i budgettet.

Der arbejdes med at få nedbragt merforbruget.

Entreprenørafdelingen fik overført et merforbrug
fra 2023 på -2,9 mio. kr. som forventes nedbragt til -2,2 mio. kr. ved årets
udgang.

*Vej, Ejendom og Affald, brugerfinansierede områder:*Renovationsområdet kommer ud af 2024 med et mindreforbrug
på 9,1 mio. kr. som især skyldes opsparing til indkøb af beholdere. Efter
aftale med ARGO anskaffes disse først efter at området er selskabsgjort i 2026.

Skadedyrsområdet forventer et mindreforbrug på 0,8
mio. kr. på baggrund af en efterregulering for 2023 fra Yrsa Schou.

*Serviceudgifter*
I aftalen mellem regeringen og KL om kommunernes økonomi i 2024 er der sat en
ramme for kommunernes samlede udgifter til service. Måltallet for, om
Kalundborg Kommune overholder sin del af aftalen, er det oprindeligt vedtagne
budget til service.

I forhold til de oprindeligt budgetterede serviceudgifter forventes et
merforbrug på -5,4 mio. kr.

Når merforbruget på serviceudgifter ikke svarer til det samlede forventede
merforbrug på -1,4 mio. kr. skyldes det, at det samlede mindreforbrug
tager højde for tillægsbevillinger, der er givet i løbet af året, som ikke
indgår i servicerammen. Derudover er der en række områder, som ikke indgår i
servicerammen, bl.a. renovationsområdet.

Væsentligste afvigelser på Teknik og miljøudvalgets område mellem merforbruget på -5,4 mio. kr. på serviceudgifter og det samlede merforbrug på -1,4 mio. kr.

* Overførsel af merforbrug fra  fra tidligere år på især entreprenørafdelingen og ejendomsområdet.
* Stort mindreforbrug på renovationsområdet, som ikke indgår i serviceudgifterne.

*Anlægsudgifter*De samlede anlægsudgifter og -indtægter for Kalundborg Kommune er vist i
nedenstående tabel 2.

Det ses, at der forventes afholdt anlægsudgifter på
170,0 mio. kr. svarende til anlægsrammen i 2024. Der forventes anlægsindtægter
på -52,0 mio. kr. hvilket er -26,0 lavere end det korrigerede budget.

Tabel 2: Anlæg opdelt i
udgifter og indtægter for Kalundborg Kommune

|  |  |  |  |  |
| --- | --- | --- | --- | --- |
| Kalundborg Kommune  Mio. kr. | Oprindeligt budget | Korrigeret   budget | Forventet   forbrug | Forskel |
| Anlægsudgifter (*Anlægsramme*) | 170,0 | 402,0 | 170,0 | 232,0 |
| Anlægsindtægter | -56,2 | -78,0 | -52,0 | Louise Iversen |
| Kassetræk fra anlægsområdet | 113,8 | 324,0 | 118,0 | 206,0 |

Nedenstående tabel 3 viser Teknik- og Miljøudvalgets andel af anlægsudgifter
og -indtægter.

Tabel 3: Anlæg opdelt i udgifter og indtægter for Teknik- og
Miljøudvalget

|  |  |  |  |  |
| --- | --- | --- | --- | --- |
| Teknik- og Miljøudvalget  Mio. kr. | Oprindeligt budget | Korrigeret   budget | Forventet   forbrug | Afvigelse korrigeret budget og forventet forbrug |
| *Anlægsudgifter (som indgår i anlægsrammen)* |  |  |  |  |
| Anlægsprojekter | 5,3 | 230,0 | 105,9 | 124,1 |
| Køb og byggemodning af grunde, bygninger mv. |  | 25,9 | 25,9 | 0,0 |
| *Anlægsudgifter i alt* | *5,3* | *255,9* | *131,8* | *124,1* |
|  |  |  |  |  |
| *Anlægsindtægter* |  |  |  |  |
| Anlægsprojekter |  | - 2,1 | - 0,3 | *- 1,8* |
| Salg af grunde og bygninger |  | - 20,8 | - 20,8 | *0,0* |
| *Anlægsindtægter i alt* |  | *- 22,9* | *- 21,1* | *- 1,8* |

Der forventes anlægsudgifter på 131,8 mio. kr., hvilket er 124,1 mio. kr.
lavere end det korrigerede budget.

Der forventes anlægsindtægterne på -21,1 mio. kr., hvilket er -1,8 mio. kr.
lavere end det korrigerede budget.

I vedlagte bilag kan afvigelserne ses for de enkelte anlægsprojekter.

## Økonomiske konsekvenser

Ingen bevillingsmæssige konsekvenser.